รองนายกรัฐมนตรีและรัฐมนตรีว่าการกระทรวงสาธารณสุข ระบุ เตรียมประกาศให้โรคโควิด-19 เป็นโรคติดต่ออันตราย
รองนายกรัฐมนตรีและรัฐมนตรีว่าการกระทรวงสาธารณสุข ระบุ เตรียมประกาศให้โรคโควิด-19 เป็นโรคติดต่ออันตราย         นายอนุทิน ชาญวีระกูล รองนากรัฐมนตรีและรัฐมนตรีว่าการกาการกระทรวงสาธารณสุข เปิดเผยว่า กระทรวงสาธารณสุข เตรียมพิจารณาประกาศให้โรคโควิด-19 เป็นโรคติดต่ออันตราย แม้ความรุนแรงของโรคจะยังไม่ถึงระดับ 3 แต่เพื่อเป็นการป้องกัน เหมือนอย่างสาธารณรัฐเกาหลี ที่มีการปฏิเสธการรักษาผู้ป่วย แต่หากเป็นโรคติดต่ออันตรายจะไม่สามารถปฏิเสธการรักษาได้ ซึ่งเป็นมาตรการป้องกันที่เข้มข้นขึ้นของรัฐบาล เพราะการประกาศโรคติดต่ออันตรายจะทำให้บุคลากรทางการแพทย์ทำงานได้สะดวกขึ้น สามารถสั่งซื้อยารักษาเฉพาะจากต่างประเทศได้อย่างรวดเร็วและมีกฎหมายรองรับอีกด้วย แต่ทั้งนี้จะต้องรับฟังความเห็นจากคณะแพทย์และผู้เชี่ยวชาญก่อน อย่างไรก็ตามยอมรับว่ายังมีการแพร่ระบาดของโรค จากการสัมผัสหรือใกล้ชิดผู้ป่วยโดยไม่รู้ตัวจากนักท่องเที่ยว หรือคนไทยที่เดินทางกลับมาจากต่างประเทศ ดังนั้นการจัดตัว 14 วันจึงมีความจำเป็น รวมทั้งฟังแถลงจากกระทรวงสาธารณสุข ซึ่งใช้เป็นข้อมูลในการอ้างอิงได้ จะทำให้ทุกคนมีข้อมูลที่ตรงกัน และเป็นข้อมูลจริงที่ไม่มีการปกปิด ไม่แชร์ข้อมูลที่บิดเบือนทำให้การควบคุมโรคเป็นไปด้วยความยากลำบาก        นายอนุทิน ยังย้ำว่า ผู้ที่เดินทางกลับจากต่างประเทศ แนะนำให้หยุด 14 วัน เพื่อเฝ้าระวังโรค หลีกเลี่ยงเดินทางไปในที่ที่มีคนจำนวนมาก ซึ่งถือเป็นข้อพึงปฏิบัติที่ทุกคนจะต้องร่วมมือกันไม่ใช่การบังคับ เพราะทุกคนก็ทราบความร้ายแรงของโรคเหล่านี้แล้ว ก็ควรจะพาตัวเองออกมาจากความเสี่ยงของโรคใดมากที่สุด